På 24-timersløpet i Le Mans gikk det bedre for Porsche. BMW V12 LM hadde problemer med hjulopphenget, mens Mercedes CLK-GTR hadde oljeproblemer med sine nye V8-motorer, som hadde erstattet den tidligere V12-motoren. Toyota GT-One hadde også problemer med girkassen, og dermed kjørte 911 GT1 inn til både første og andreplass sammenlagt takket være god driftssikkerhet. Dette var Porsches 16. seier i Le Mans-løpet, mer enn noen annen produsent i historien.